শোবানা ভিগনেশ

ড. শোবানা ভিগনেশ একজন ভক্তিগীতি ও ধ্রুপদী কণ্ঠশিল্পী। জাতীয় পুরস্কারপ্রাপ্ত চলচ্চিত্র মহানদীতে একজন শিশুশিল্পী এবং গায়ক হিসেবে কাজ করার কারণে তিনি 'মহানদী' শোবানা হিসেবেই অধিক পরিচিত।

 প্রথম জীবন 
ড. শোবানা ভিগনেশ কুম্ভকোনম (তামিলনাড়ুর তানজোর জেলা) এন. কুমার এবং রেবতী কুমারের ঘরে জন্মগ্রহণ করেন এবং চেন্নাইয়ে বেড়ে ওঠেন। শোবানার মা ও বাবা উভয়ের বংশেরেই সমৃদ্ধ সংগীত ঐতিহ্য রয়েছে। তামিলনাড়ুর তানজোর জেলার টেপারুমালনাল্লুর গ্রামের ভগবতমেলার সমৃদ্ধ ঐতিহ্যকে সংরক্ষণ ও লালন করতে শোবানার মায়ের পরিবার কয়েক দশক সেবা দিয়েছে। চেন্নাইয়ের বিখ্যাত পদ্ম সেশাদ্রি স্কুলে তিনি তাঁর পুরো স্কুল জীবন অতিবাহিত করেন।

 কর্নাটিক কণ্ঠশিল্পী 
ড. শোবানা খুব অল্প বয়সেই কর্নাটিক সংগীতের প্রশিক্ষণ নেয়া শুরু করেন। তিনি শ্রী পি এস নারায়ণস্বামী, প্রফেসর টি আর সুব্রামণিয়াম ও শ্রী স্বামীমালাই জনকীরামন এর মতো বলিষ্ঠ শিক্ষকদের নিকট হতে প্রশিক্ষণ পেয়েছেন। ড. শোবানা নিয়মিত চেন্নাই ডিসেম্বর সংগীত মৌসুমে প্রধান প্রধান স্থান এবং টেলিভিশন চ্যানেল জুড়ে সংগীত পরিবেশনা করে থাকেন। তিনি নিয়মিতভাবে 'নারদা গণ সভা', 'শ্রী কৃষ্ণ গণ সভা', 'শ্রী থায়াগা ব্রহ্ম গণ সভা', 'ভারত কলাচার', 'চেন্নাইল তিরুভাইয়ারু', 'মারগাজী মহোৎসবম' ইত্যাদিতে অংশগ্রহণ করেন।

ড. শোবানা তিরুভাইয়ারুতে সন্ত থাইরাগরাজের সমাধিতে বার্ষিক তীর্থযাত্রা করেন এবং থিয়াগরাজ আরাধনা উৎসবে অংশ নেন।

আন্তর্জাতিক খ্যাতিমান শিল্পী হিসেবে ড. শোবানা ভারত, মার্কিন যুক্তরাষ্ট্র, সিঙ্গাপুর, মালয়েশিয়া, দুবাই এবং শ্রীলঙ্কার বেশ কয়েকটি জায়গায় সংগীত পরিবেশনা করেছেন। তাঁকে প্রায়শই ভারত এবং অন্যান্য দেশের শীর্ষস্থানীয় টেলিভিশন চ্যানেলগুলিতে দেখা যায়। তিনি বিগত ২ দশক ধরে কনসার্ট করে আসছেন।

 শিক্ষা 

 সংগীতে পিএইচডি, মাদার তেরেসা বিশ্ববিদ্যালয়, ভারত, ২০১১ (উচ্চ প্রশংসিত থিসিস) 
 সংগীতে এম ফিল, মাদার তেরেসা বিশ্ববিদ্যালয়, ভারত (উচ্চ প্রশংসিত থিসিস) 
 সংগীত বিষয়ে স্নাতকোত্তর, ভারতের মাদ্রাজ বিশ্ববিদ্যালয় 
 গণমাধ্যম ও সাংবাদিকতায় এমএ, আলাগাপ্পা বিশ্ববিদ্যালয়, ভারত 
 বিএ (সংগীত), মাদ্রাজ বিশ্ববিদ্যালয়, ভারত 
 থিওরি অব ওয়েস্টার্ন ক্ল্যাসিকাল মিউজিকে ৮ম গ্রেড, ট্রিনিটি কলেজ অফ মিউজিক, লন্ডন 
 প্র্যাকটিকাল সলো পিয়ানোতে ৬ষ্ঠ গ্রেড, ট্রিনিটি কলেজ অফ মিউজিক, লন্ডন

 অ্যালবামসমূহ 
ড. শোবানা রেকর্ডিংয়ে অভিষেক করেন 'মহানদী' ছবির মাধ্যমে। তিনি ১২ বছর বয়সে তার প্রথম একক অ্যালবাম প্রকাশ করেন এবং তখন থেকে ১,৫০০ টিরও বেশি গান সহ ১৫০ টিরও বেশি অ্যালবাম প্রকাশ করেছেন এবং কৈশোরকালীন সময়ে লক্ষ লক্ষ জনতাকে তাঁর উত্কৃষ্ট প্রতিভার মাধ্যমে আশ্চর্যান্বিত করেছিলেন। তিনি তামিল, তেলুগু, মালায়ালাম, কন্নড়, সংস্কৃত, ব্রজ, মারাঠি, হিন্দি, ইংরেজি এবং বদুগাসহ বিভিন্ন ভাষায় অ্যালবাম প্রকাশ করেছেন।তাঁর অনেকগুলি সুপার হিট অ্যালবামের মধ্যে 'কান্ধা সাশ্রিত কাওয়াকম', 'নমো নামে শ্রী নারায়ণ', 'ললিতা সহস্রনামাম' ইত্যাদি উল্লেখযোগ্য। শোবানাকে তাঁর 'শোবানা লাইভ ইন কনসার্ট - ভারত কলাচার' অ্যালবামের জন্য ২০১০ সালে গ্লোবাল ইন্ডিয়ান মিউজিক অ্যাওয়ার্ডস, মুম্বাইয়ের জন্য মনোনীত করা হয়েছিল।

 প্লেব্যাক গায়িকা 
শোবানা মহানদী (তামিল), মহানদী (তেলুগু), অরবিন্দান, পুন্নিয়াবতী, কান্নেধিরে থোন্ড্রিনাল, আজাগানা নাটগাল, কানভে কালিয়াদি ইত্যাদি বিভিন্ন সিনেমায় গান গেয়েছেন।

 পুরস্কার 

 আগস্ট ২০১৯ এ তামিলনাড়ু কলাইমামণি পুরস্কার পেয়েছেন। 
 ২০১৫ সালের মে মাসে মুথামিজ পেরাভাইয়ের কাছ থেকে 'আইএসএআই সেল্ভাম' খেতাব পেয়েছেন। 
 ক্লাসিকাল সংগীতে তাঁর অনুকরণীয় পরিষেবা এবং বিশেষত বিশ্বজুড়ে তামিল সংগীত প্রচারে তাঁর নিবেদিত পরিশ্রমের জন্য প্রশংসিত হয়েছেন এবং নিউইয়র্ক তামিল সংঘম থেকে ২০১৪ সালের এপ্রিলে 'তামিল আইএসএআই পেরোলি' খেতাব অর্জন করেছেন। 
 ২০১৩ সালের ডিসেম্বরে কর্ণাটিক কণ্ঠশিল্পী হিসেবে তার ব্যতিক্রমী কৃতিত্বের স্বীকৃতিস্বরূপ ভারতের ট্রিনিটি আর্টস ফেস্টিভ্যাল থেকে 'আইএসএআই আরাসি' খেতাব অর্জন করেছেন। 
 ২০১১ সালের মে মাসে বিশ্বজুড়ে তাইমিঝিসাই ছড়িয়ে দেওয়ার ক্ষেত্রে শ্রেষ্ঠত্বের জন্য গ্রেটার আটলান্টা তামিল সংঘম থেকে 'তাইমিঝিসাই ভানি' পেয়েছেন। 
 কর্ণাটিক সংগীতে দক্ষতার জন্য ২০১০ সালে আমেরিকা যুক্তরাষ্ট্রের মেরিল্যান্ড স্টেট আর্টস কাউন্সিল থেকে 'স্বতন্ত্র শিল্পী পুরস্কার' পেয়েছেন। 
 ২০০৭ সালে ইন্ডিয়া টুডে ম্যাগাজিন শোবানাকে কর্ণাটিক সংগীতের ক্ষেত্রে 'যুব অর্জনকারী' নির্বাচন করে। 
 ২০০৩ সালে ভারত কলাচার কর্তৃক 'যুব কলা ভারতী' উপাধি প্রদান করা হয়। 
 দ্য কসমোপলিটন ক্লাব অব মাদ্রাজের কাছ থেকে 'ইয়ং অ্যাচিভার অফ দ্য ইয়ার ২০০২' পুরস্কার পেয়েছেন। 
 ২০০৩-২০০৫ সাল পর্যন্ত ভারত সরকারের সংস্কৃতি বিভাগ কর্তৃক 'আউটস্ট্যান্ডিং ইয়ং আর্টিস্ট' এর ফেলোশিপ প্রদান করা হয়। 
 ১৯৯৭ সালে তিরুভাইয়ারু থাইমিজ ইসাই সংঘম "পানিসাই আরাসি" উপাধি প্রদান করে। 
 ১৯৯৬ সালে কুম্ভকোনাম-এর বণি বিলাস সভা কর্তৃক "ইজিল ইসাই ভানি" উপাধি লাভ করেন। 

 সমাজ-সেবা মূলক কর্মকাণ্ড 
শোবানা ভারত, মার্কিন যুক্তরাষ্ট্র এবং মালয়েশিয়ার বিভিন্ন অলাভজনক ও দাতব্য প্রতিষ্ঠানের সাথে যুক্ত।  এবং  ইভেন্ট এবং বার্ষিক সম্মেলনের তহবিল সংগ্রহের জন্য কনসার্টে পরিবেশনার মাধ্যমে অবদান রেখেছেন। তেমন কয়েকটি কনসার্টের মধ্যে রয়েছে:

 অরবিন্দ চক্ষু হাসপাতাল, ভারত দ্বারা পরিচালিত বিনামূল্যে চক্ষু শিবিরের জন্য তহবিল সংগ্রহের কনসার্ট। 
 আমেরিকা যুক্তরাষ্ট্র জুড়ে তামিলনাড়ু ফাউন্ডেশনের জন্য কনসার্ট। 
 মালয়েশিয়ার নো স্টুডেন্ট লেফট বাহাইন্ড ক্যাম্পেইনের (এনএসএলবি) অংশ হিসেবে ই.ডাব্লিউ.আর.এফ (এডুকেশনাল, ওয়েলফেয়ার অ্যান্ড রিসার্চ ফাউন্ডেশন) এর জন্য তহবিল সংগ্রহের কনসার্ট। 
 ভারতের চেন্নাইয়ে সুনামির ক্ষতিগ্রস্থদের ত্রাণের জন্য পারফরম্যান্স। 
 ক্যান্সার ইনস্টিটিউট, চেন্নাইয়ের সংগীত একাডেমিতে কনসার্ট। 
 এইডস সচেতনতা অ্যালবামের জন্য পারফরম্যান্স।
 খিঁচুনিগ্রস্থ বাচ্চাদের কল্যাণ এবং এই জাতীয় অনেক অনুষ্ঠানের জন্য মালয়েশিয়ায় দাতব্য কনসার্ট।

শোবানা আইনি অধিকার, মহিলাদের অধিকার এবং সরকারী আইনি সহায়তা পাবার ক্ষেত্রে সচেতনতা বাড়াতে গান পরিবেশন করেছেন। ভারতীয় স্বাধীনতা দিবস ২০০৩-এ স্টেট লিগ্যাল সার্ভিসেস অথরিটি কর্তৃক এই সেবামূলক কাজগুলোর জন্য শোবানাকে সম্মানিত করা হয়েছিল।

 তথ্যসূত্র 

 বহিঃসংযোগ 

 অফিসিয়াল ওয়েবসাইট - http://shobanavignesh.com/

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ুর নারী সঙ্গীতজ্ঞ
বিষয়শ্রেণী:তামিলনাড়ুর সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সঙ্গীত শিল্পী
বিষয়শ্রেণী:তাঞ্জাবুর জেলার ব্যক্তি